Otvoreno pismo Mijata Stanića: Zdravko Livaković je pravi krivac za aferu u HAC-u

Danas je na adresu naše redakcije stiglo pismno g. Mijata Stanića, predsjednika "Nezavisnog cestarskog sindikata". Objavljujemo ovo pismo u cijelosti:

Zdravko Livaković je godinama bio glavni i odgovorni u HAC-u. Saznao je za istragu koja je trebala ostati tajna ,na brzinu je dao ostavku i otišao u nadi da neće odgovarati za nepravilnosti ,korupciju i pljačku svoga resora.Sada je Zdravko Livaković, pomoću svojih medijskih ortaka pokušao vlastitu odgovornost preusmjeriti prema Kalmeti i Sanaderu.Kakve li veze Sanader i Kalmeta imaju sa njegovim prljavim radnjama. Godinama je Kalmetu izvještavao da je sve pod kontrolom u njegovom resoru a Kalmeta je izvještavao Vladu RH da je sve u redu sa HAC-om.Danas vidimo i sami da nešto nije u redu i da je netko namjerno davao lažna izvješća svom ministru. Zdravko Livaković i Josip Sapunar su glavni i odgovorni krivci za sve afere u njihovom resoru.Ni jedan posao se nije mogao raditi ,ni jedan izvođač radova ili podizvođač nije mogao raditi za HAC ako to prije nije namjestio i odobrio Livaković. Čujem da Livaković održava sastanke sa mnogim novinaarima, u nadi da preusmjeri odgovornost svojih nedjela i prljavih radnji svog resora prema Kalmeti .A onda direktno prema Sanaderu i Vladi RH.Livaković jednu malu stvar zaboravlja a to je da je upravo prije 10-tak mjeseci upravo Sanader u dogovoru sa Kalmetom dao zeleno svjetlo MUP da pokrene istragu o nepravilnostima i korupciji u HAC-u.I Sanader i Kalmeta su godinama uvjeravani upravo od Livakovića da je sve pod kontrolom ,da nema korupcije i nepravilnosti ni u jednom poslu u njegovu resoru za koji je on odgovoran. Prskalo i Lovrinčević nikada nisu mogli nikomu ni dati ni pogodovati bilo što bez Zdravkovog blagoslova. Zdravko Livaković i Josip Sapunar su osobe od povjerenja R.Čačića već godinama. Nadalje Livaković ,Jure Radić,Željko Žderić su o svemu i za sve uvijek znali i odlučivali. Ako se uzme u obzir stečeno bogatstvo gospodina Livakovića svima će biti jasno tko je zapravo glavni krivac. Ne govorim o njegovoj imovini i bankovnim računima što posjeduje legalno,skrećem pažnju na onu imovinu koja je u rukama odvjetnika i drugih strateških partnera.

